**Generalforsamlingsprotokol for ordinær generalforsamling 2021 i Sommerhusforeningen Svenstrup Strandhuse,**

**søndag den 15. august 2021, kl. 10.30 i Grisehuset**

Endelig dagsorden i henhold til vedtægterne:

1. Valg af dirigent.
2. Formandens beretning
3. Fremlæggelse af årsregnskabet/ budget
4. Fastsættelse af kontingent og kompensationer til bestyrelsen. Bestyrelsen foreslår, at kontingent fastholdes på kr. 200,00 pr. husstand.
5. Valg af bestyrelse:

 På valg:

* 1. Formand Lars Britz - villig til genvalg
	2. Sekretær Susanne Birk – villig til genvalg
	3. Evt. nyt medlem
1. Valg af revisorer:
	1. Jette Nielsen
	2. suppleant
2. Behandling af indkomne forslag
3. Eventuelt, kloak orientering

**Ad 1.** 9 huse var repræsenteret. Ingen tog jobbet som dirigent og Lars konstaterede, at generalforsamlingen var lovligt indkaldt.

**Ad 2.** Formand Lars Britz fremlagde sin årsberetning (vedhæftet). Årsberetningen blev vedtaget uden kommentarer. Per samler op på de forkert forbundne kloakrør på Violvej hos kommunen, der har medført fækalier i slutbrønd ved udledningsrør på p-pladsen. Der kommer et ekstra lag asfalt på vejen. Der skal laves 1 års eftersyn efter kloakering. Katja har måttet opsætte afspærring, fordi hendes grund blev brugt som vendeplads.

**Ad 3.** Kasserer Per Mortensen fremlagde regnskabet. Egenkapitalen er på kr. 45.783 pr 31.12.2020. Regnskabet blev vedtaget.

**Ad 4.** Der blev vedtaget et fortsat kontingentet på kr. 200 per matrikel. Kassereren fremsender en e-mail med reminder om betaling og kontonummer i Den Danske Bank. Ifølge vedtægterne skal der betales for 2021 inden 1. september.

**Ad 5.** Lars Britz blev genvalgt. Susanne Birk blev genvalgt. Ingen yderligere meldte sig til bestyrelsen.

**Ad 6.** Jette Nielsen blev genvalgt som revisor. Niels er genvalgt som suppleant for revisoren.

**Ad 7** Ingen indkomne forslag.

**Ad 8.** Flere huse har haft rotter og et enkelt en mår, som blev fanget og bragt til Slagelse lystskov.

Susannes strand er blevet kørt op og vegetationen ødelagt af firma (underentreprenør til Kyse entreprenør), som skulle lave opfyldning med sten af dige længere henne ad Svenstrup Strandvej. Det samme skete for nogle år siden, hvor Palle lavede opfyldning med sten. Susanne beder indtrængende om, at alle der fremover bestiller opfyldning med sten af deres diger siger til det firma, som skal lave arbejdet, at de IKKE må køre hen til og ned over Susannes strand. I stedet må de bruge p-pladsen som nedkørsel, hvis egen grund ikke er egnet.

Kurt Rehder har tilbudt at lave en tur til Sprogø for os. Der er stor interesse for dette.

Adresselisten blev ikke rundsendt mhp. ajourføring. Lars udsender senere.

Formanden takkede for et godt møde.

Søndag d. 15.8.2021

Susanne Birk (referent)